MFC ขายกองทุนI-FIX AI6M3อายุ 6 เดือน คาดผลตอบแทน 2%
นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุนเอ็มเอฟซี จำกัด (มหาชน) หรือ MFC เปิดเผยว่า เอ็มเอฟซีเปิดขายกองทุนเปิดเอ็มเอฟซี ตราสารหนี้ต่างประเทศ เอไอ 6 เดือน ซีรี่ส์ 3 (I-FIX AI6M3) ตั้งแต่วันนี้-9 พ.ย.58 โดยเป็นกองทุนตราสารหนี้ที่ลงทุนในต่างประเทศโดยเฉลี่ยในรอบปีบัญชีไม่น้อยกว่า80% ของมูลค่าทรัพย์สินสุทธิ และมีการป้องกันความเสี่ยงด้านอัตราแลกเปลี่ยนเงินแบบเต็มจำนวน (Fully Hedge) ซึ่งคาดว่าผลตอบแทนหลังหักค่าใช้จ่ายที่มอบให้ผู้ถือหน่วยลงทุนอยู่ที่ประมาณ 2% ต่อปี 
4 พ.ย. 2558

นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุนเอ็มเอฟซี จำกัด (มหาชน) หรือ MFC เปิดเผยว่า เอ็มเอฟซีเปิดขายกองทุนเปิดเอ็มเอฟซี ตราสารหนี้ต่างประเทศ เอไอ 6 เดือน ซีรี่ส์ 3 (I-FIX AI6M3) ตั้งแต่วันนี้-9 พ.ย.58 โดยเป็นกองทุนตราสารหนี้ที่ลงทุนในต่างประเทศโดยเฉลี่ยในรอบปีบัญชีไม่น้อยกว่า80% ของมูลค่าทรัพย์สินสุทธิ และมีการป้องกันความเสี่ยงด้านอัตราแลกเปลี่ยนเงินแบบเต็มจำนวน (Fully Hedge) ซึ่งคาดว่าผลตอบแทนหลังหักค่าใช้จ่ายที่มอบให้ผู้ถือหน่วยลงทุนอยู่ที่ประมาณ 2% ต่อปี  
สำหรับตัวอย่างตราสารที่คาดว่ากองทุนจะลงทุน ได้แก่ เงินฝากประจำ Bank of China (BOC) สัดส่วน 14% ผลตอบแทนที่คาดว่าจะได้รับ0.26% ต่อปี ,เงินฝากประจำ Union National Bank (UNB) ของสหรัฐอาหรับเอมิเรตส์ 24% ผลตอบแทนที่คาดว่าจะได้รับ 0.51% ต่อปี, ตราสารหนี้ระยะสั้น Isbank ประเทศตุรกี 24% ผลตอบแทนที่คาดว่าจะได้รับ 0.56% ต่อปี ,ตราสารหนี้ระยะสั้น AKbank ของประเทศตุรกี 24% ผลตอบแทนที่คาดว่าจะได้รับ 0.56% ต่อปี และตราสารหนี้ระยะสั้น Bladex ธนาคารระดับนานาชาติที่ตั้งโดยธนาคารกลางของประเทศแถบละตินอเมริกา 14% ผลตอบแทนที่คาดว่าจะได้รับ 0.25% ต่อปี โดยกองทุนอาจพิจารณาลงทุนในตราสารอื่นแทนหรือเพิ่มเติม
ทั้งนี้ ประมาณการผลตอบแทนที่ได้รับจากการลงทุน 2.14% ต่อปี ประมาณการค่าใช้จ่ายของกองทุน 0.14% และประมาณการผลตอบแทนหลังหักค่าใช้จ่าย 2% ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาดมีการเปลี่ยนแปลงไป บริษัทจัดการอาจไม่รับซื้อคืนหน่วยลงทุนตามอัตราดังกล่าว
กองทุนเปิด I-FIX AI6M3 เหมาะสำหรับผู้ลงทุนที่มิใช่รายย่อย หรือผู้มีเงินลงทุนสูง และยอมรับความเสี่ยงจากการลงทุนในตราสารหนี้ทั้งในและต่างประเทศ และคาดหวังผลตอบแทนในระยะสั้นถึงปานกลาง โดยหลังครบกำหนดอายุโครงการ บริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดเอ็มเอฟซี พันธบัตรตลาดเงิน (MM-GOV) ซึ่งเป็นกองทุนตลาดเงิน เพื่อผู้ถือหน่วยลงทุนจะได้รับโอกาสที่ดีจากการลงทุนอย่างต่อเนื่องต่อไป